Lisalisi ya mbalakata
Bato bafandi na molili na mboka Swissi, bakozwa te lisalisi ya l’Etat. Na tango ya pasi koleka, bato bazangi mikanda ya bofandi (sans-papier) basengeli bazwa lisalisi ndenge ekomami na mibeko ya Swissi (Constitution fédérale). Bato baboya kingunda na bango mpe baboya kolandela makambo na bango babengi « non-entrée en matière NEM » bafandi na swissi lokola bato bazangi mikanda « Sans-papier »
Bamisali ya kala babengami « ouvriers saisonniers » bawutaki bamboka ya Yougoslavie ya kala to bampaya bawuti bamboka ya Europa te, basalaka po na lifuti ezanga ntina. Bazangi mikanda ya bofandi na mboka Swissi. Na tango ya pasi, bakonzi basengeli basalisa bango.
Lisalisi ya mbalakata yango ezali nini ?
Bakozwa esika ya kolala, biloko ya koliya, bilamba, kisi po na kosokola nzoto mpe bakokende epayi ya monganga na tango ya bokono ya nzoto to ya mino.
Epayi wapi bakozwa lisalisi ya mbalakata ?
Soki moto alingi kosenga lisalisi ya mbalakata, asengeli akende na commune to na canton esika afandi. Po na bato baboya kingunda na bango to ba oyo baboya kolandela makambo na bango, soki bakoki te to baboyi kobima na mboka Swissi, ba cantons ebele bandima kopesa bango lobiko ya mbalakata. Bato bayaki po na kosenga kingunda oyo baboya kingunda na bango, bakosenga lisalisi ya mbalakata na canton oyo azali na mokumba ya kobimisa bango.
lin_Latn lin_Latn lin_Latn lin_Latn lin_Latn lin_Latn lin_Latn